

**Vodič za građane** **za 2025. godinu**

**Općina Kistanje**

**Poštovani građani,**



predstavljam Vam *Vodič za građane* za 2025. godinu, u kojemu je prikazano na koji način Općina Kistanje prikuplja i investira sredstva. Vođeni našim načelima i misijom u kojoj želimo kroz transparentno i učinkovito upravljanje javnim sredstvima i provođenje razvojnih projekata, osigurati građanima Općine Kistanje bolje životne uvjete u našoj sredini, odlučili smo i na ovaj način približiti Vam naš rad. Brošura se nalazi na internet stranici www.proracun.hr te na općinskoj službenoj stranici <https://www.kistanje.hr/>. Kroz istu prikazati ćemo vam koji su općinski projekti planirani u ovoj proračunskoj godini, a od važnosti su za razvoj naše Općine.

Naša općina se razvija, raste i postaje sve snažnija zajednica zahvaljujući zajedničkim naporima i vašoj podršci.

Jedan od naših primarnih ciljeva je jačanje lokalnog gospodarstva. U proračunu za 2025. godinu predvidjeli smo značajna sredstva za razvoj poduzetničkog inkubatora "Krka Kistanje". Ovaj projekt pružit će našim poduzetnicima platformu za rast, inovacije i zapošljavanje.

Također, nastavljamo s projektom eko centra sa tržnicom Kistanje. Ovo će biti mjesto susreta lokalnih proizvođača, potrošača i zaljubljenika u prirodu, čime ćemo dodatno promovirati održivi razvoj i ekologiju.

Razvoj turizma ostaje jedna od naših prioritetnih strategija. U 2025. godini posebnu pažnju posvetit ćemo prigodnom uređenju naselja tijekom blagdana i organizaciji raznih proslava i manifestacija. Ove aktivnosti ne samo da obogaćuju kulturni život naše zajednice, već privlače i posjetitelje, čime dodatno potičemo lokalnu ekonomiju.

Dobro organizirana komunalna infrastruktura temelj je kvalitetnog života. U sljedećoj godini planiramo: redovno održavanje cesta, javnih površina i groblja, unaprjeđenje javne rasvjete, razvoj i modernizaciju sustava vodoopskrbe, odvodnje i zaštite voda, izgradnju nerazvrstanih cesta i drugih prometnih površina i mnoge druge aktivnosti.

Zaštita okoliša jedan je od naših prioriteta. Održivi razvoj mora biti nit vodilja u svakom projektu koji provodimo. Stoga ćemo ulagati u projekte očuvanja prirodnih resursa, ali i educirati građane o važnosti zaštite okoliša.

Naša djeca i mladi su budućnost Općine Kistanje. Nastavljamo s ulaganjima u predškolski odgoj, osnovno, srednjoškolsko i visokoškolsko obrazovanje. Program „Male škole“ ostat će ključna inicijativa za pripremu naših najmlađih za obrazovanje.

Osim toga, nastavit ćemo s poticanjem demografske obnove kroz potpore za novorođenu djecu i sklapanje brakova. Ove mjere osiguravaju snažnu podršku obiteljima, koje su temelj naše zajednice.

Održavanje kulturno-zabavnih programa, priredbi i koncerata bit će važan dio našeg djelovanja u sljedećoj godini. Ulaganjem u sport podržat ćemo osnovnu djelatnost sportskih udruga, jer sport okuplja, motivira i potiče zdrave životne navike.

Nitko ne smije biti zaboravljen. Socijalni program Općine pružit će pomoć najugroženijim pojedincima kroz financijsku podršku i razne druge mjere. Zajedništvo i solidarnost ključ su uspješne zajednice.

Dragi sugrađani, Općina Kistanje nastavlja raditi s vizijom razvoja, prosperiteta i boljeg života za sve nas. Uvjeren sam da ćemo zajedno ostvariti zacrtane ciljeve i učiniti našu općinu mjestom u kojem se rado živi, radi i stvara.

Vaš načelnik!

**OBRAZLOŽENJE PRORAČUNA**

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci Općine Kistanje za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.



**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine
* ukupni primici od financijske imovine i zaduživanja i izdaci za financijsku imovinu i otplate zajmova
 |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine
* ukupni rashodi iskazani prema funkcijskoj klasifikaciji
 |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine
 |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima
 |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi
* ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi
 |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata
 |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S
* obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.
 |

**Proračunski korisnici:**



Proračunski korisnici su ustanove, tijela javne vlasti kojima je JLS osnivač ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a Općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi Općinski načelnik.

Po imenovanju povjerenika Vlade Republike Hrvatske, Općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je općinski načelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**Ukupan proračun, odnosno ukupni prihodi i primici, kao i rashodi i izdaci, Općine Kistanje za 2025. godinu, planirani su u iznosu od 2.535.087,98 eura**

**PRIHODI I PRIMICI**

**Prihodi poslovanja** Općine Kistanje za 2025. godinu planirani su u iznosu od **2.506.222,45** eura, a čine ih **prihodi od poreza** planirani u iznosu od **204.232,47** eura, **Pomoći iz inozemstva i od subjekata unutar općeg proračuna su planirane** u iznosu od **1.957.625,29** eura, **prihodi od imovine** u iznosu od **217.595,83 eura**, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od **31.768,86** eura, **prihodi od prodaje proizvoda i robe te pruženih usluga i prihodi od donacija** planirani u iznosu od **95.000,00** eura, a **prihodi od prodaje nefinancijske imovine** planirani su u iznosu od **28.865,53** eura, od toga prihodi od prodaje neproizvedene dugotrajne imovine **26.727,85 eura** i prihodi od prodaje proizvedene dugotrajne imovine **2.137,68 eura.**

|  |  |  |  |
| --- | --- | --- | --- |
| **PRIHODI I PRIMICI** | **PLAN** **2025.** | **PROJEKCIJE 2026.**  | **PROJEKCIJE 2027.** |
| **6 Prihodi poslovanja** | **2.506.222,45** | **2.119.221,50** | **1.746.609,51** |
| **61** Prihodi od poreza | 204.232,47 | 113.865,37 | 118.865,37 |
| **63** Pomoći iz inozemstva i od subjekata unutar općeg proračuna | 1.957.625,29 | 1.719.938,95 | 1.342.326,96 |
| **64** Prihodi od imovine | 217.595,83 | 217.595,83 | 217.595,83 |
| **65** Prihodi od upravnih i administrativnih pristojbi, pristojbi po posebnim propisima i naknada | 31.768,86 | 28.004,51 | 28.004,51 |
| **66** Prihodi od prodaje proizvoda i robe te pruženih usluga i prihodi od donacija | 95.000,00 | 39.816,84 | 39.816,84 |
| **7 Prihodi od prodaje nefinancijske imovine** | **28.865,53** | **26.027,78** | **26.027,78** |
| **71** Prihodi od prodaje neproizvedene dugotrajne imovine | 26.727,85 | 23.890,11 | 23.890,11 |
| **72** Prihodi od prodaje proizvedene dugotrajne imovine | 2.137,68 | 2.137,68 | 2.137,68 |

**RASHODI I IZDACI**

|  |  |  |  |
| --- | --- | --- | --- |
| **RASHODI I IZDACI** | **PLAN 2025.** | **PROJEKCIJE 2026.** | **PROJEKCIJE 2027.** |
| **3 Rashodi poslovanja** | **1.797.388,33** | **1.745.601,70** | **1.337.234,48** |
| **31** Rashodi za zaposlene | 626.558,90 | 626.558,90 | 289.533,50 |
| **32** Materijalni rashodi | 855.676,95 | 797.004,53 | 728.317,17 |
| **34** Financijski rashodi | 6.836,14 | 6.836,14 | 6.836,14 |
| **35** Subvencije | 26.544,56 | 26.544,56 | 26.544,56 |
| **37** Naknade građanima i kućanstvima  | 73.089,12 | 73.089,12 | 73.089,12 |
| **38** Ostali rashodi | 208.682,65 | 215.568,44 | 212.913,99 |
| **4 Rashodi za nabavu nefinancijske imovine** | **737.699,65** | **399.647,59** | **435.402,81** |
| **41** Rashodi za nabavu proizvedene dugotrajneimovine | 634.381,58 | 378.057,24 | 360.820,36 |
| **45** Rashodi za dodatna ulaganja na nefinancijskoj imovini | 103.318,07 | 21.590,35 | 74.582,45 |

**Rashodi poslovanja**

**Rashodi poslovanja Općine Kistanje za 2025. godinu planirani su u iznosu od 2.535.087,98 eura**, a čine ih:

1. Rashodi za zaposlene planirani u iznosu od 626.558,90 eura:
2. Materijalni rashodi planirani u iznosu od 855.676,95 eura;
3. Financijski rashodi planirani u iznosu od 6.836,14 eura
4. Subvencije planirane u iznosu od 26.544,56 eura za subvencije poljoprivrednicima i obrtnicima
5. Naknade građanima i kućanstvima na temelju osiguranja i druge naknade planirane u iznosu od 73.089,12 eura za ostale naknade građanima i kućanstvima iz proračuna;
6. Ostali rashodi planirani u iznosu od 208.682,65 eura

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 737.699,65 eura, a čine ih:**

1. Rashodi za nabavu proizvedene dugotrajne imovine planirani u iznosu od 634.381,58 eura,
2. Rashodi za dodatna ulaganja na nefinancijskoj imovini planirani su u iznosu od 103.318,07 eura.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 26/10, 120/13 i 01/20) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
	+ **Programska klasifikacija** sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva,
	+ **Funkcijska klasifikacija** sadrži rashode razvrstane prema njihovoj namjeni,
	+ **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni,
	+ **Lokacijska klasifikacija** sadrži rashode i izdatke razvrstane za Republiku Hrvatsku i za inozemstvo,
	+ **Izvori financiranja** sadrže prihode i primitke iz kojih se podmiruju rashodi i izdaci određene vrste i namjene.

Proračun Općine Kistanje sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 OPĆINSKO VIJEĆE PLANIRANO U IZNOSU OD 77.970,20 EURA**

**GLAVA 00101 OPĆINSKO VIJEĆE I POVJERENSTVA PLANIRANO U IZNOSU OD 37.963,37 EURA**

**Program 01 Predstavnička i izvršna tijela planirano u iznosu od 37.963,37 eura.**

Sredstva za redovnu djelatnost Općinskog vijeća planirana su u iznosu od 31.327,23 eura (rashodi za usluge 1.327,23 eura i ostali nespomenuti rashodi poslovanja 28.000,00 eura) i sredstva za financiranje političkih stranaka i nezavisnih vijećnika planirana su u iznosu od 6.636,14 eura.

**GLAVA 00102 MJESNI ODBORI PLANIRANO U IZNOSU OD 7.963,37 EURA**

**Program 02 Djelokrug rada mjesne samouprave planiran u iznosu od 7.963,37 eura.**

Ovim programom osigurana su sredstva za redovnu djelatnost mjesnih odbora u iznosu od 6.636,14 eura i sredstva za održavanje objekata mjesnih odbora u iznosu od 1.327,23 eura.

**GLAVA 00103 ZAŠTITA PRAVA NACIONALNIH MANJINA PLANIRANO U IZNOSU OD 32.043,47 EURA.**

**Program 03 Osnovne funkcije vijeća Srpske nacionalne manjine planiran u iznosu od 32.043,47 eura.**

Za program osnovnih funkcija vijeća Srpske nacionalne manjina planirano je izdvojiti 32.043,47 eura iz proračunskih sredstava ( ostali nespomenuti rashodi poslovanja 5.043,47 eura i tekuće donacije 27.000,00 eura).

**RAZDJEL 002 IZVRŠNO TIJELO PLANIRAN U IZNOSU OD 109.371,93.**

**GLAVA 00201 IZVRŠNO TIJELO PLANIRANO U IZNOSU OD 109.371,93 EURA.**

**Program 04 Redovna djelatnost planiran u iznosu od 109.371,93 eura.**

Ovim programom izdvajaju se sredstva za redovnu djelatnost čelnika u iznosu od 108.044,70 eura (plaće (bruto) za redovni rad 80.465,52 eura, doprinosi na plaće 13.276,80 eura, rashodi za usluge 3.950,00 eura, ostali nespomenuti rashodi poslovanja 10.352,38) i sredstva za tekuću zalihu proračuna u iznosu od 1.327,23 eura.

**RAZDJEL 003 JAVNA UPRAVA I ADMINISTRACIJA – JEDINSTVENI UPRAVNI ODJEL PLANIRAN U IZNOSU OD 2.347.745,85 EURA.**

**GLAVA 00301 ADMINISTRATIVNO, TEHNIČKO I STRUČNO OSOBLJE PLANIRANO U IZNOSU OD 2.347.745,85 EURA.**

**Program 05 Priprema i donošenja akata iz djelokruga planiran u iznosu od 317.766,16 eura.**

Ovim programom izdvajaju se sredstva za djelatnost administrativnog, tehničkog i stručnog osoblja u iznosu od 317.766,16 eura (plaće (bruto) – službenici i namještenici 149.915,28 eura, ostali rashodi za zaposlene 3.746,68 eura, doprinosi na plaće 24.736,08 eura, naknade troškova zaposlenima 11.148,72 eura, rashodi za materijal i energiju 33.180,70 eura, rashodi za usluge 74.450,86 eura, naknade troškova osobama izvan radnog odnosa 1.327,23 eura, ostali nespomenuti rashodi poslovanja 7.040,20 eura, kamate za primljene kredite i zajmove 200,00 eura, ostali financijski rashodi 6.636,14 eura, tekuće donacije 5.384,46 eura.)

**Program 06 Upravljanje imovinom planiran u iznosu od 17.697,93 eura.**

Za upravljanje imovinom planirana su sredstva u iznosu od 5.043,47 eura, za naknadu štete pravnim i fizičkim osobama 2.654,46 eura i za dodatna ulaganja na građevinskim objektima 10.000,00 eura.

**Program 07 Opremanje općinske uprave planiran u iznosu od 7.299,75 eura.**

Za opremanje općinske uprave planirano je izdvojiti 7.299,75 eura iz proračunskih sredstava (postrojenja i opreme 4.645,30 eura, nematerijalna proizvedena imovina 2.654,46. eura).



**Program 08 Jačanje gospodarstva planiran u iznosu od 85.793,82 eura.**

Ovim programom izdvajaju se sredstva jačanje gospodarstva u iznosu od 6.636,14 eura, za poduzetnički centar – inkubator Krka Kistanje 43.134,91 eura (rashodi za materijal i energiju 9.290,60 eura, rashodi za usluge 663,61 eura, subvencije trgovački društvima u javnom sektoru 26.544,56 eura, postrojenja i oprema 6.636,14 eura) i za eko centar sa tržnicom Kistanje 36.022,77 eura ( rashodi za usluge 11.654,46 eura, građevinski objekti 8.000,00 eura, postrojenja i oprema 16.368,31 eura).



**Program 09 Poticanje razvoja turizma planiran u iznosu od 26.544,57 eura.**

Za poticanje razvoja turizma planirano je 17.253,97 eura, za prigodno uređenje naselja – Božićni i novogodišnji ukrasi 2.654,46 eura i za prigodne proslave Općine – manifestacije 6.636,14 eura.



**Program 10 Prostorno uređenje – planiranje planiran u iznosu od 50.000,00 eura.**

Za izradu Izmjena i dopuna Prostornog plana uređenja Općine Kistanje planirano je izdvojiti 50.000,00 eura.

**Program 11 Organiziranje i provođenje zaštite i spašavanja planiran u iznosu od 86.636,14 eura.**

Za aktivnost vatrogastva i civilne zaštite planirana su sredstva u iznosu od 80.000,00 eura te za aktivnost civilne zaštite sredstva u iznosu od 6.636,14 eura.

**Program 12 Održavanje komunalne infrastrukture planiran u iznosu od 595.599,37 eura.**

Ovim programom izdvajaju se sredstva za održavanje cesta i drugih javnih površina u iznosu od 111.098,28 eura ( rashodi za usluge 91.189,86 eura, postrojenja i oprema 19.908,42 eura) te za održavanje groblja i drugih javnih površina u iznosu od 484.501,09 eura (rashodi za usluge 276.581,19 eura, građevinski objekti 206.592,67 eura, postrojenja i oprema 1.327,23 eura).

**Program 13 Javni radovi planiran u iznosu od 19.276,17 eura.**

Za javne radove planirana su sredstva u iznosu od 19.276,17 eura (plaće za redovan rad 14.929,72 eura, doprinos na plaće 2.463,42 eura, naknade troškova zaposlenima 891,90 eura, rashodi za materijal i energiju 495,67 eura, rashodi za usluge 169,89 eura).

**Program 14 Održavanje javne rasvjete planiran u iznosu od 145.331,47 eura.**

Za održavanje javne rasvjete planirana su sredstva u iznosu od 118.786,91 eura (rashodi za materijal i energiju 86.269,83 eura, rashodi za usluge 32.517,09 eura) i za fotonaponski panel/instalaciju bežičnog interneta 26.544,56 eura.

**Program 15 Razvoj i upravljanje sustava vodoopskrbe, odvodnje i zaštite voda planiran u iznosu od 24.553,72 eura.**

Za program razvoja i upravljanja sustava vodoopskrbe, odvodnje i zaštite voda planirana su sredstva u iznosu od 24.553,72 eura (rashodi za usluge 21.235,65 eura, građevinski objekti 3.318,07 eura).

**Program 16 Zaštita okoliša planiran u iznosu od 7.963,37 eura.**

Ovim programom izdvajaju se sredstva zaštitu okoliša u iznosu od 7.936,37 eura (rashodi za usluge 6.636,14 eura i dodatna ulaganja na prijevoznim sredstvima 1.327,23 eura).

**Program 17 Zbrinjavanje i gospodarenje otpadom planiran u iznosu od 12.608,67 eura.**

Za zbrinjavanje i gospodarenje otpadom planirana su sredstva u iznosu od 12.608,67 eura.

**Program 18 Komunalna infrastruktura – izgradnja, izgradnja nerazvrstanih cesta, puteva, ulica i drugih prometnih površina planiran u iznosu od 169.633,69 eura.**

Za izgradnju nerazvrstanih cesta, puteva, ulica i drugih prometnih površina planirano je izdvojiti 169.633,69 eura ( građevinski objekti).

**Program 19 Izrada projektne dokumentacije planiran u iznosu od 112.116,59 eura.**

Ovim programom izdvajaju se sredstva izradu projektne dokumentaciju u iznosu od 46.452,98 eura, projektiranje dječjeg vrtića u Kistanjima u iznosu od 35.000,00 eura, za projektiranje obnove stare osnovne škole i nekadašnjeg zadružnog doma u Ivoševcima u iznosu od 663,61 eura i projektiranje doma za stare i nemoćne u Biovičinom selu 30.000,00 eura.

**Program 20 Predškolski odgoj i obrazovanje planiran u iznosu od 24.128,97 eura.**

Za Program male škole planirano je izdvojiti 24.128,97 eura iz proračunskih sredstava. (rashodi za materijal i energiju 929,06 eura, tekuće donacije 23.199,91 eura).

**Program 21 Osnovno i srednjoškolsko i visokoškolsko obrazovanje planiran u iznosu od 49.862,63 eura.**

Za osnovno, srednjoškolsko i visokoškolsko obrazovanje planirana su sredstva u iznosu od 49.862,63 eura (rashodi za materijal i energiju 3.318,07 eura, ostale naknade građanima i kućanstvima iz proračuna 39.908,42 eura, tekuće donacije 6.636,14 eura)

**Program 22 Poticanje mjera demografske obnove planiran u iznosu od 19.908,42 eura.**

Za potpore novorođenoj djeci i sklapanje braka osigurat će se sredstva u iznosu od 19.908,42 eura.

**Program 23 Manifestacije u kulturi planiran u iznosu od 39.908,42 eura.**

Za manifestacije u kulturi planirana su sredstva u iznosu od 39.908,42 eura (tekuće donacije 13.272,28 eura i ostali nespomenuti rashodi – kulturno-zabavni programi, priredbe, koncerti 6.636,14 eura).

**Program 24 Osnovna djelatnost sportskih udruga planiran u iznosu od 107.253,97 eura.**

Ovim programom izdvojit će se sredstva za financiranje osnovne djelatnosti sportskih udruga u iznosu od 107.253,97 eura (rashodi za usluge 3.981,68 eura, tekuće donacije 13.272,28 eura, rashodi za nabavu nefinancijske imovine 90.000,00 eura).

**Program 25 Prevencija kriminaliteta u zajednici planiran u iznosu od 663,,61 eura.**

Za prevencije kriminaliteta u zajednici planirano je izdvojiti 663,61 eura iz proračunskih sredstava.

**Program 26 Pomoć u novcu pojedincima planiran u iznosu od 411.021,68 eura.**

Za isplatu pomoći u novcu pojedincima planirano je izdvojiti 13.272,28 eura iz proračunskih sredstava i za projekt financiran od nacionalnih i EU sredstava – projekt Zaželi planirano je izdvojiti 397.749,40 eura.

**Program 27 Zaštita ,očuvanje i unapređenje zdravlja planiran u iznosu od 16.176,74 eura.**

Za deratizaciju, dezinsekciju i veterinarsko zdravstvene usluge planirano je izdvojiti 16.176,74 eura iz proračuna.

***Projekti Općine Kistanje u 2025. godini i projekcije u 2026. i 2027.***

|  |  |  |  |
| --- | --- | --- | --- |
| **Naziv projekta** | **2025.** | **2026.** | **2027.** |
| Opremanje općinske uprave | 7.299,75 | 7.299,75 | 11.281,44 |
| Zaštita okoliša | 7.936,37 | 7.963,37 | 7.963,37 |
| Izgradnja nerazvrstanih cesta, puteva, ulica i drugih prometnih površina | 169.633,69 | 15.926,74 | 79.633,68 |
| Izrada projektne dokumentacije | 46452,98 | 46452,98 | 46452,98 |